31.5.2023
(2)
RO
Jurnalul Oficial al Uniunii Europene
L 141/51
În cadrul procesului de selectare a serviciilor, o ACG:
(a) primește, ordonează după prioritate, anonimizează după caz și transmite către centrul GOVSATCOM cererile de servicii ale utilizatorilor săi; (b) primește rezultatele cererilor din partea centrului GOVSATCOM și le transmite utilizatorilor; (c) primește, anonimizează după caz și transmite către centrul GOVSATCOM selecția de servicii efectuată de utilizatori.
(3) În ceea ce privește anonimizarea menționată la alineatul (2), autoritatea competentă GOVSATCOM, în timpul furnizării unui serviciu către utilizatori, acționează ca reprezentant al utilizatorului pentru orice comunicare a acestuia cu centrul GOVSATCOM, anonimizând astfel identitatea utilizatorului.
Comunicarea se realizează prin canale clasificate corespunzătoare, după caz.
ACG poate alege să nu anonimizeze un utilizator.
În acest caz, centrul GOVSATCOM comunică furnizorului de resurse identitatea utilizatorului, cu scopul de a ajuta la selectarea, realizarea, gestionarea, întreținerea și depanarea serviciului furnizat utilizatorului.
În plus, furnizorul de resurse poate solicita dezanonimizarea unui utilizator.
În acest caz, centrul GOVSATCOM transmite această cerere către ACG relevantă, în vederea evaluării.
(4) Centrul GOVSATCOM furnizează ACG-urilor informațiile necesare pentru selectarea, rezervarea, realizarea și furnizarea serviciilor.
Articolul 5 Stabilirea priorității serviciilor și nivelurile de securitate (1) Stabilirea priorității pentru furnizarea serviciilor se efectuează în conformitate cu Decizia de punere în aplicare (UE) 2023/1055.
(2) Utilizatorii au acces la serviciile cuprinse în portofoliul de servicii pe baza nivelului lor de securitate, astfel cum se prevede în Decizia de punere în aplicare C(2023) 3204 a Comisiei din 30 mai 2023 (3).
Articolul 6 Punerea în comun a capacităților GOVSATCOM și disponibilitatea serviciilor (1) Capacitățile și serviciile de comunicații prin satelit puse în comun se pun la dispoziție prin intermediul portofoliului de servicii cu valorile atributelor lor.
(2) Disponibilitatea serviciilor din portofoliu este condiționată de cererea și oferta de capacități și servicii satelitare puse în comun și partajate achiziționate de la entitățile menționate la articolul 64 din Regulamentul (UE) 2021/696.
Articolul 7 Intrare în vigoare Prezenta decizie intră în vigoare în ziua următoare datei publicării în Jurnalul Oficial al Uniunii Europene.
Adoptată la Bruxelles, 30 mai 2023.
Pentru Comisie Președinta Ursula VON DER LEYEN
(3) Decizia de punere în aplicare C(2023) 3204 a Comisiei din 30 mai 2023 de stabilire a cerințelor generale de securitate pentru GOVSATCOM menționate la articolul 34 alineatul (2) din Regulamentul (UE) 2021/696 al Parlamentului European și al Consiliului.